EkBass/fiwiki-20250220-pages-articles huggingface dataset:
Tero Seppälä (lentopalloilija)

Tero Seppälä (s. 15. toukokuuta 1987) on suomalainen lentopalloilija, joka pelaa kaudella 2013–2014 Jyväskylän Hukissa 1-sarjassa. Aiemmin hän pelasi kaudet 2010–2013 Muuramen Lentopallossa. == Ura == Seppälän ura alkoi juniorina hänen kotikunnassaan Hollolassa yhdessä hänen vuotta vanhemman veljensä Teemun kanssa. 16-vuotiaana Seppälä lähti opiskelemaan Kuortaneen urheilulukioon. Kuortaneella Seppälä pelasi 2-sarjaa kaudella 2004-2005 nuorten maajoukkueen kanssa. Kaudella 2005-2006 Seppälä pelasi Kuortaneen valmennuskeskuksen pelaajien kanssa 1-sarjaa. Kahden vuoden Kuortaneella opiskelun jälkeen Seppälä teki sopimuksen Keski-Savon Paterin kanssa SM- liigaan. Paterissa hän pelasi kauden 2007 ykköspassarina ollen joukkueen runkopelaaja. Seppälä valittiin kauden päätteeksi vuoden miesjunioriksi. Kaudeksi 2008 Seppälä siirtyi pelaamaan Muuramen Lentopalloon. == Saavutukset == * Vuoden miesjuniori * 22-vuotiaiden SM-kulta 2007 == Joukkueet == * 2004-2005 Kuortaneen urheiluopisto * 2005-2006 Kuortaneen urheiluopisto * 2006-2007 Keski-Savon Pateri * 2007-2008 Muuramen Lentopallo * 2008-2009 Pielaveden Sampo * 2010-2013 Muuramen Lentopallo ==Lähteet== Luokka:Suomalaiset lentopalloilijat Luokka:Vuonna 1987 syntyneet Luokka:Elävät henkilöt
Jaakko Aninko

Jaakko Aninko (s. 1983) on suomalainen lentopalloilija, joka on pelannut urallaan kahdeksan vuotta SM-liigassa. Aninko on kotoisin Alajärveltä Etelä- Pohjanmaalta ja on opiskellut Kuortaneen urheilulukiossa 83-syntyneiden maajoukkueen kanssa. Hän on pelannut liigaa Muuramen Lentopallossa ja lisäksi muun muassa 1-sarjaa Kauhavan Wisassa ja Kuutoset Volleyssa sekä 2-sarjaa Kyyjärven Kyvyssä. Kaudella 2018–2019 hän pelasi 1-sarjassa jyväskyläläisen JyväsLentiksen joukkueessa. == Lähteet == Luokka:Suomalaiset lentopalloilijat Luokka:Vuonna 1983 syntyneet Luokka:Elävät henkilöt
Kotimuseo

Kotimuseo on museo, joka on aiemmin ollut jonkun koti. Kotimuseossa on pyritty säilyttämään mahdollisimman tarkasti kodin alkuperäinen asu, mutta sinne on saatettu koota esineitä myös muualta. Kotimuseoiden ei aina tarvitse olla merkkihenkilöiden koteja, vaan esimerkiksi myös tavallisia kartanoita, torppia, työläis- ja porvariskoteja on museoitu. Osa suomalaisista kotimuseoista kuuluu Museoviraston valvontaan. Useita niistä ylläpitävät erilaiset säätiöt, mutta on olemassa myös runsaasti yksityisten ihmisten rekisteröimättömiäkin kotimuseoita. == Suomalaisia kotimuseoita == == Kotimuseoita ulkomailla == Kotimuseo Kaupunki Maa Henkilö joka asui kyseisessä talossa Anne Frankin talo Amsterdam Anne Frankin Graceland Memphis Elvis Clouds Hill Wareham T. E. Lawrence Elefthérios Venizéloksen kotimuseo Chaniá Elefthérios Venizélos Frida Kahlo -museo Coyoacán Frida Kahlo Jasnaja Poljana Tula Leo Tolstoi Penaty Kuokkala Ilja Repin Níkos Kazantzákis -museo Myrtiá Níkos Kazantzákis Kehlsteinhaus Berchtesgaden Adolf Hitler Monticello Charlottesville Thomas Jeffersonin Mount Vernon Alexandria George Washington George Washington Birthplace National Monument Westmoreland George Eastman House Rochester George Eastman Hearst Castle San Simeon William Randolph Hearst Marble House Newport William Kissam Vanderbilt The Breakers Cornelius Vanderbilt II William H. Seward House Auburn William H. Seward 251 Menlove Avenue Liverpool John Lennon Troldhaugen Bergen Edvard Griegin *
Yrjö Matsi

thumb|150px Yrjö Matsi (s. 1985) on suomalainen lentopalloilija, joka on pelannut Muuramen Lentopallossa ja Pielaveden Sammossa. Kaikkiaan hän on lentopallon SM-liigassa pelannut 72 ottelua. == Ura == Matsi on Pielaveden Sammon kasvatteja. Hän harjoitteli Sammon vahvuudessa kaudella vuosina 2005–2006 ja pelasi 1-sarjaa samalla. Pielavedeltä Matsi siirtyi 2006 Muuramen Lentopallon riveihin, jossa hän jatkaa myös kaudella 2007–2008 yksivuotisella sopimuksella. Matsi kehittyi Muuramessa ensimmäisellä kaudellaan hurjasti ja oli joukkueessa tärkeä lenkki kun Muuramen Lentopallo selvitti historiansa ensimmäisen kerran tiensä Play-Off-peleihin sijoittumalla liigassa lopulta 9. sijalle. == Muuta == Matsi opiskeli Humanistisessa ammattikorkeakoulussa Äänekosken kampuksella Suolahdessa yhteisöpedagogiksi. Hän valmistui vuonna 2009. Lisäksi Matsi toimii laulajana Katutaiteilija -bändissä ja hänellä on akustinen duo nimeltään DuoDa. == Seurat == * 2005-2006 Pielaveden Sampo (1-sarja) * 2006-2007 Muuramen Lentopallo * 2007-2008 Muuramen Lentopallo == Lähteet == Luokka:Suomalaiset lentopalloilijat Luokka:Vuonna 1985 syntyneet Luokka:Elävät henkilöt
Timo Keisala

Timo Keisala (s. 23. toukokuuta 1979) on suomalainen lentopalloilija, joka pelaa kaudella 2008−2009 Keski-Savon Paterin joukkueessa lentopallon SM- liigassa. Hän on pelannut A-maajoukkueessa 20 A-maaottelua. == Ura == Keisala aloitti sarjatasolla uransa Kauhavan Visan riveissä, kunnes siirtyi SM-liigaan kaudeksi 2000. Seura oli Savonlinnan East Volley, jossa hän pelasi lopulta kolme kautta siirtyen lopulta Perungan Poikien riveihin. Perungan Pojissa Keisala voitti uransa toistaiseksi ainoan suomenmestaruuden kauden 2003 päätteeksi. Perungan Pojista Keisala suuntasi Isku-Volleyhin Tampereelle kauden verran. Hän pelasi Iskussa kauden 2004−2005, jonka jälkeen hän siirtyi Keski-Savon Pateriin vaihtaen samalla roolia keskitorjujasta yleispelaajaan. Keski-Savon Paterissa Keisala pelasi kaudet 2005−2007 ilman menestystä. Samalla hän palasi myös yleispelaajan roolista takaisin keskitorjujaksi. Kauden 2007−2008 Keisala pelasi Muuramen Lentopallossa, jonka jälkeen hän palasi Paterin riveihin kaudeksi 2008−2009. == A-maajoukkue == Keisala on pelannut myös Suomen A-maajoukkueessa; A-maaootteluita hänellä on takanaan 20. kappaletta. Keisala pelasi maajoukkueen kanssa muun muassa kauden 2003 Euroopan Liigassa hyvin ottein. == Saavutukset == * A-maajoukkueessa 20 A-maaottelua * SM-kulta 2003 * SM-pronssia 2005 * SM-kausia yhdeksän (2009 mennessä) == Joukkueet == * 2000-2003 East Volley * 2003-2004 Perungan Pojat * 2004-2005 Isku-Volley * 2005-2007 Keski-Savon Pateri * 2007-2008 Muurle * 2008-2009 Keski-Savon Pateri Luokka:Suomalaiset lentopalloilijat Luokka:Vuonna 1979 syntyneet Luokka:Elävät henkilöt
Burhanuddin Rabbani

Burhanuddin Rabbani (1940 – 20. syyskuuta 2011Turbaanipommi tappoi Afganistanin rauhanneuvoston johtajan, Helsingin Sanomat 21.9.2011 sivu B 3) oli Afganistanin presidentti. Hän hallitsi nimellisesti kommunistien Afganistanin demokraattisen tasavallan kaatumisen jälkeen 1992–1998, ennen kuin talibanit karkottivat hänet Kabulista. Rabbani oli kuitenkin kansainvälisesti tunnustettu Afganistanin presidentti vuoteen 2001. Hänen seuraajakseen tuli ISAF:n tukema Hamid Karzai. Etnisesti Rabbani oli tadžikkiHeikki Aittokoski, Kuolema tuli Talebanilta "myönteisenä viestinä", Helsingin Sanomat 22.9.2011 sivu C 6. Artikkelin verkkoversio, persiaa puhuva sunni. Hän opiskeli šariaa Kabulin ja Kairon yliopistoissa. Rabbani oli 1970-luvulla Kabulin yliopiston šarian luennoitsija ja oli tuolloin 1968 perustetun Jamiat-i Islami-yi Afghanistanin ('islamilainen yhteiskunta') -nimisen mujahideen-uskonsoturien ryhmittymän johdossa. Ryhmä on aika ajoin ollut myös poliittinen puolue. Rabbani oli sen nimellinen johtaja, mutta sen todellinen voimamies oli tuolloin asevoimien komentaja Ahmad Shah Massoud. Hän pysyi sen johdossa kuolemaansa saakka. Peilipalvelin Mujahideen-joukot valtasivat 15. huhtikuuta 1992 Kabulin kommunistihallitukselta. Kahden kuukauden kuluttua Rabbani nimitettiin maan väliaikaiseksi presidentiksi. Gulbuddin Hikmatyar ei hyväksynyt sopimusta vaan jatkoi pääkaupungin pommitusta raketein kolmen vuoden ajan, kunnes hänet ajettiin sen läheltä helmikuussa 1995. Kun suurin osa puolueista boikotoi presidentinvaalia, Rabbani valitutti itsensä uudelleen presidentiksi šurassa joulukuussa 1992. Se vain kiihdytti vastarintaa, ja Hikmatyar ja Abdul Rashid Dostum liittoutuivat syrjäyttämään Rabbanin ja Massoudin vallasta. Kolmannes kaupunkia raunioitui vuoden 1994 taisteluissa, joissa kuoli noin 25 000\. Rabbani joutui pakenemaan Kabulista Talibanin valloittaessa sen 1996, mutta hän oli edelleen kansainvälisesti tunnustettu presidentti, kunnes Hamid Karzai valittiin marraskuussa 2001. Rabbani kuoli Kabulissa tehdyssä pommi-iskussa 20. syyskuuta 2011. Rabbania tuli tapaamaan kaksi Talibanin edustajiksi esittäytynyttä miestä, joita pidetään syyllisinä iskuun.Afghan peace council head Rabbani killed in attack BBC News South Asia, 20.9.2011. Kun Esmatullah- niminen mies halasi Rabbania, hänen turbaanissaan ollut pommi räjähti. ==Lähteet== * War on Terror, After the Taleban BBC * Human Rights Watch, Afganistan Report === Viitteet === Luokka:Afganistanin presidentit Luokka:Afganistanilaiset henkirikosten uhrit Luokka:Vuonna 1940 syntyneet Luokka:Vuonna 2011 kuolleet
All of Us (yhtye)

All of Us on vuonna 2006 perustettu suomalainen yhtye. Yhtye itse luokittelee tyylinsä melankoliseksi pop-rockiksi, johon on sekoitettu klassisen musiikin ja hiphopin elementtejä. Yhtye on keikkaillut Suomessa ja Saksassa. ==Jäsenet== Yhtyeen kokoonpanoon kuuluvat solistit Juulia Vuojala ja Jan Quilitzsch sekä sellisti Jarkko Lanonen. Yhtyeen ns. "keikka-kokoonpanoon" kuuluu myös toinen sellisti sekä satunnaisesti vierailevat kuorot, solistit ja orkesterit. ==Levytykset== All of Us:n ensimmäinen single "A Kingdom for Me" julkaistiin maaliskuussa 2007 ja debyyttialbumi "So Far So Good" saman vuoden toukokuussa. Pitkäsoitolla vierailevat mm. Samu Haber (kappaleessa "White Rider") ja Mikko Leppilampi ("Still waters are Deep", "My home/My own/Something Beautiful", "One Star", "Chaos In My Bed", "Dive!" ), Killville- yhtyeestä tuttu Ville Parkkonen ("If I Had a Child") sekä Suomen vanhimpiin aikuiskuoroihin lukeutuva Chorus Sanctae Ceciliae ("Let Freedom Ring"). Musiikkivideoita edellä mainittujen lisäksi yhtyeen kanssa ovat olleet tekemässä Iina Kuustonen sekä Amira Khalifa. EP "White Rider / Black Rider" julkaistiin rajoitettuna painoksena marraskuussa 2007 ja se on levityksessä vain Internetin välityksellä. ==Julkaisut== ===Albumit=== * * ===Singlet=== * A Kingdom for Me ===Musiikkivideot=== * A Kingdom for Me * Voices / Married to Sin (live) ==Lähteet== * Luokka:Suomalaiset pop rock -yhtyeet
Jalasjärven seurakunta

Jalasjärven seurakunta () on nykyisin Kurikan seurakuntaan kuuluva kappeliseurakunta, joka kuuluu Suomen evankelis-luterilaisen kirkon Lapuan hiippakunnan Etelä-Pohjanmaan rovastikuntaan. Seurakunnan jäsenmäärä vuoden 2013 alussa oli 7518 henkeä. Lukuun ei sisälly seurakunnan poissaolevassa väestössä olevat (eli ulkomailla oleskelevat) henkilöt. ==Historiaa== Jalasjärven seurakunnan historia alkaa vuodesta 1689, jolloin Ilmajoen seurakunta perusti alueelle oman rukoushuonekunnan. Oman kirkon jalasjärveläiset saivat viimeistään vuonna 1725, luultavasti jo aikaisemmin. Vuonna 1728 Ilmajoen pitäjänapulainen määrättiin asumaan Jalasjärvelle ja kaksi vuotta tästä Jalasjärvestä muodostettiin Ilmajoen kappeliseurakunta. Vuonna 1793 jalasjärveläiset anoivat tuomiokapitulilta seurakunnalle itsenäistä asemaa, mutta kapitulissa ei ajatukselle lämmetty. Toinen vastaava anomus tehtiin vuonna 1858 ja se sai lopulta kapitulin hyväksynnän vuonna 1882. Ensimmäinen oma kirkkoherra astui virkaansa vuonna 1894 sinetöiden lopullisesti seurakunnan itsenäistymisen Ilmajoesta. Vuonna 1912 Jalasjärven Koskuen kylälle perustettiin oma rukoushunekunta. Seurakunta lunasti kiinteistön vuonna 1934 ja rukoushuone muuttui siten Koskuen kyläkirkoksi. Jalasjärvi sai kolmannen pappinsa vuonna 1941 ja hänet määrättiin Koskuen kyläkirkon papiksi. Jalasjärven seurakunta yhdistyi Kurikan seurakuntaan vuoden 2016 alussa tapahtuneen kuntaliitoksen myötä.Kirkkohallitus päätti Jalasjärven ja Kurikan seurakuntien yhdistämisestä == Herätysliikkeet == Jalasjärveln seurakunta kuuluu muun Seinäjoen eteläisen ja läntisen alueen tavoin yhtenäiseen evankelisen herätysliikkeen tukialueeseen. Jalasjärvi ei ole kuitenkaan liikkeen voimakkain paikkakunta. Jalasjärven alueella on kannatusta myös vanhoillislestadiolaiselle suunnalle, herännäisyydelle ja kansanlähetykselle. == Papisto == Seuraavat henkilöt ovat toimineet Jalasjärven kappeliseurakunnan kappalaisina ja Jalasjärven seurakunnan kirkkoherroina: === Kappeliseurakunnan kappalaiset === * 1730–1731: Iisakki Astrén * 1731–1759: Gabriel Lagus * 1760–1773: Jonas Lagus * 1774–1797: Elias Lagus * 1798–1814: Gabriel Lagus * 1816–1824: Jakob Cajanus * 1828–1855: Johan Lindlöf * 1857–1889: Gustaf Jernberg === Jalasjärven seurakunnan kirkkoherrat === * 1894–1907: Arvid Lundén * 1907: Yrjö Gideon Forsman (vt.) * 1908–1948: Nikolai Blom * 1948–1973: Väinö Verner Kivistö * 1973–1980: Niilo Ilmari Välimäki * 1981–2013: Aulis Harju * 2003–2014: Kari Lauri == Katso myös == * Jalasjärven helluntaiseurakunta ==Lähteet== ==Aiheesta muualla== *Jalasjärven seurakunnan kotisivut Luokka:Jalasjärvi Luokka:Lapuan hiippakunnan entiset seurakunnat Luokka:Kurikan seurakunnat
Vuoden 1865 kunnallisasetus

Vuoden 1865 kunnallisasetus eli Keisarillisen Majesteetin Armollinen Asetus kunnallis­hallituksesta maalla (AsK 4/1865) määräsi, että Suomessa maaseudun kirkkopitäjien vastuulla olleet maalliset asiat siirrettiin maalaiskuntien tehtäväksi ja hengelliset asiat luterilaisten seurakuntien vastuulle. Kirkolle jäi maallisista tehtävistä väestökirjanpito ja se sai pitää koko omaisuutensa. Ruotsissa astui voimaan samanlaiset kunnallislait pari vuotta aiemmin, vuonna 1863. Kunnallishallintoon siirtymisessä oli kolmen ja enimmillään kymmenen vuoden määräaika, joka päättyi vuonna 1875. Säädös tuli voimaan 6. helmikuuta 1865,s:Asetus kunnallishallituksesta maalla 1865 (Wikiaineistossa). ja sen kumosi Keisarillisen Majesteetin Armollinen Asetus maalaiskuntain kunnallishallinnosta, joka tuli voimaan vuoden 1899 alussa.s:Asetus maalaiskuntain kunnallishallinnosta 1898 (Wikiaineistossa). Uudistuksen tarkoituksena oli siirtää valtion tehtäviä portaittain hierarkkisesti alaspäin. Keisari oli siirtänyt valtaa itseltään Suomen senaatille ja tämän seurauksena valtion tehtävät alkoivat lisääntyä, jonka takia oli tarkoituksenmukaista siirtää tehtäviä paikallisemmalle tasolle. Kaupungeissa maallinen hallinto oli kuulunut jo vuosisatoja porvarissäädyn raadille. Niissä oli kuitenkin kirkko perinteisesti vastannut koulutoimesta ja köyhäinhoidosta. Vuonna 1873 säädetyssä ja vuoden 1875 alusta voimaan astuneessa asetuksessa nämä tehtävät siirrettiin kaupungille. == Alkutaival == Asetuksessa päättäväksi elimeksi säädettiin kuntakokous, jossa äänioikeutta ei ollut palkollisilla, naisilla eikä veroa maksamattomilla. Kuntakokous oli pidettävä vähintään kolme kertaa vuodessa, sen oli toimeenpanoa ja hallintoa varten valittava seitsemän henkinen kunnallislautakunta. Asetus mahdollisti myös kunnanvaltuuston perustamisen, mutta siihen edellytettiin puolta äänestysalueen äänimäärästä, joista ⅔ tuli kannattaa sen perustamista. Valtuustoja perustettiin vain muutamia 1800-luvulla. Kunnanvaltuustossa varakkaimmilla oli suurin vaikutusvalta, koska jokainen veroäyri antoi yhden äänen, kuitenkin siten ettei kenellekään voinut olla kuudesosaa suurempaa äänimäärää läsnä olevista. Ihmisten oli aluksi vaikea erottaa seurakuntaa ja kuntaa toisistaan koska niiden alue oli usein sama. Kunnan ensimmäisiä virkamiehiä olivat ryöstövoudit eli ulosottomies ja sairaanhoitoa varten asetetut kaitsijamiehet. Kunnallisuudistus aiheutti paikoitellen vastustusta uuden rakenteen aiheuttaman taloudellisen rasitteen takia. Lautakunnissa papiston edustus jäi vähäiseksi, mutta torppareita suosittiin, jotta nämä saataisiin suosiollisemmiksi kasvavalle veronmaksulle kunnalle. Kokous- ja yöpymispaikoiksi alettiin rakentaa kunnantaloja ja tupia. ==Lähteet== Luokka:Suomen kunnallishallinto Luokka:Suomen laki Luokka:1865
Ahmon koulu

Ahmon koulu (aiempi Siilinjärven yläaste) on Siilinjärven keskustan tuntumassa Ahmon asuinalueella toimiva yläkoulu (luokka-asteet 7–9). Koulussa opiskelee noin 550 yläkoululaista. Samassa rakennuskokonaisuudessa toimii myös Siilinjärven lukio. Kiinteistön eteläpuolitse kulkee Nilsiäntie (kantatie 75). Siilinjärven toinen yläkoulu, Suininlahden koulu, sijaitsee Toivalassa. Nykyisen, homehtuneen ja sen vuoksi osittain käyttökelvottoman päärakennuksen tilalle kaavaillaan uutta koulua, joka tullaan rakentamaan kahdessa osassa. Ensimmäisen osan tulisi olla valmis vuoteen 2025 mennessä ja koko koulun vuoden 2027 marraskuuhun mennessä. ==Historia== Koulun juuret ovat melko kaukana nykyiseltä paikaltaan. Koulun alkuperä löytyy Karjalasta Laatokan koillisrannalta, Salmin pitäjästä. Sodan seurauksena Salmin keskikoulu siirtyi Siilinjärvelle vuonna 1944. Myöhempinä vuosina koulu tunnettiin nimillä Siilinjärven keskikoulu sekä Siilinjärven yhteislyseo. == Lähteet == Luokka:Siilinjärven oppilaitokset Luokka:Suomen peruskoulut
So Far So Good

So Far So Good on poprock-yhtye All of Usin esikoisalbumi. Se julkaistiin vuonna 2007 levymerkillä Break a Leg. Albumi ylsi Suomen virallisen listan sijalle 36. == Kappaleet == # Who Paints the Skies # The Pact (Prelude) # Let Freedom Ring (feat. chorus Sanctae Ceciliae) # 10.000 Times # White Rider (Feat. Samu Haber) # A Kingdom for Me # Married to Sin # All That's Left (Prelude) # Chaos In My Bed # One Star # If I Had Child (feat. Ville Parkkonen) # Rendezvous with Destiny # Still Waters Are Deep (feat. Mikko Leppilampi) # My Home/My Own/Something Beautiful # City of Destiny # I'm Sorry (Prelude) # Dive! == Aiheesta muualla == * So Far So Good discogs.com -sivustolla == Lähteet == Luokka:Vuoden 2007 esikoisalbumit Luokka:Suomalaiset pop rock -albumit
Leo Viirret

Leo Viirret (s. 1967 Pyhäjoki) on suomalainen televisio- ja elokuvakäsikirjoittaja, joka on työskennellyt yhtäjaksoisesti alalla vuodesta 1996. Hänen tunnetuimpiin töihinsä kuuluvat mm. Matti Ijäksen Jari Tervo -filmatisointi Tuulikaappimaa (2003) sekä useat televisiosarjat, kuten Itse valtiaat, Downshiftaajat, Pasila 2.5 – The Spin-Off, Putous ja YleLeaks. Viirret on ansioitunut myös lyhytelokuvien käsikirjoittajana. Hänen käsialaansa ovat muun muassa kansainvälisesti palkitut Joona Tenan ohjaama Kulkurin taivas (1998), Maarit Lallin elokuva Kovat miehet (1999) ja Teppo Airaksisen Lakana (2022). Viirret on tehnyt yhteistyötä ohjaaja Kari Juusosen kanssa, jonka ohjaamien palkittujen animaatiolyhytelokuvien Pizza Passionata (2001) ja Syntymäpäivä (2004) käsikirjoitukset hän on tehnyt yhdessä Juusosen kanssa. Viirteen muihin töihin kuuluvat myös pitkät elokuvat, kuten Olli Saarelan ohjaama Harjunpää ja pahan pappi (2010), Juha Lehtolan Ihmisen osa (2016) ja Kari Ketosen ohjaus Häät ennen hautajaisia (2022). Viirret on toiminut myös dramaturgina mm. Antti-Jussi Annilan elokuvassa Jadesoturi (2006) ja vieraillut luennoitsijana useissa ammattikorkeakouluissa, kuten Aalto-yliopistossa, TAMK:ssa, Metropoliassa, Lahden Muotoiluinstituutissa ja Turun ammattikorkeakoulussa. Vuonna 2004 Viirret voitti Venla-palkinnon yhdessä Jari Tervon kanssa elokuvan Tuulikaappimaa käsikirjoituksesta. == Lähteet == ==Aiheesta muualla== * Luokka:Suomalaiset elokuvakäsikirjoittajat Luokka:Suomalaiset televisiokäsikirjoittajat Luokka:Vuonna 1967 syntyneet Luokka:Elävät henkilöt
Piratförlaget

Piratförlaget on ruotsalainen kirjankustantamo, joka on perustettu 1999. Kustantamo julkaisee Ruotsin luetuimpien kirjailijoiden teoksia. Julkaisuohjelma on suppea ja koostuu vuosittain noin viidestätoista kirjasta, joita myydään suurina painoksina Ruotsin oloihin nähden. Kustannusyhtiö tunnetaan siitä, että se maksaa kirjailijoilleen hyvin mutta myös siitä, että se julkaisee vain varmoja menestyksiä, mistä sitä on arvosteltu. Kustannusyhtiön johtaja on Ann-Marie Skarp joka omistaa yrityksen yhdessä Liza Marklundin ja Jan Guilloun kanssa. ==Kirjailijoita== *Liza Marklund *Jan Guillou *Leif G W Persson *Marianne Fredriksson *Anne Holt ==Aiheesta muualla== * Piratförlagetin kotisivut Luokka:Ruotsalaiset kirjankustantamot
Äärimmäiset sääilmiöt

Äärimmäiset sääilmiöt ovat poikkeuksellisia tai kausittaisia, voimakkaita sääilmiöitä, joilla on mittavia vaikutuksia ihmiselämälle, ympäristölle ja eliöstölle. Äärimmäisiä sääilmiöitä ovat muun muassa trooppiset hirmumyrskyt, syklonit, tornadot, tulvat, kuivuuskaudet, voimakkaat pitkäkestoiset kylmyysjaksot ja lämpöaallot. Myös lumisateet ja ukkosmyrskyt voivat riittävän rajuina olla äärimmäisiä sääilmiöitä. Äärimmäiset sääilmiöt ovat yleistyneet ja muuttuneet vakavammiksi viime vuosikymmeninä ilmaston lämpenemisen johdosta. Vuosina 1970–2019 niiden määrä viisinkertaistui. Niihin kuolleiden ihmisten määrä on kuitenkin vähentynyt, paljolti parantuneiden varoitusjärjestelmien takia. Nykyisin ääri-ilmiöt surmaavat ihmisiä etenkin köyhissä maissa. Esimerkiksi vuonna 1983 Etiopiassa kuoli 300 000 ihmistä kuivuuden seurauksiin. Vuosien 1970-2019 aikana eniten ihmisiä surmasivat kuivuuskaudet, myrskyt, tulvat ja äärevät lämpötilajaksot. Suurimmat taloudelliset hävikit tulivat myrskyistä ja tulvista. == Lähteet == Luokka:Sää Luokka:Ilmastonmuutos
Dryosaurus

Dryosaurus (nimen merkitys: "tammilisko") oli ornithopodeihin kuulunut kasvinsyöjädinosaurussuku. Se eli 156–145 miljoonaa vuotta sitten myöhäisjurakaudella. Dryosauruksen fossiileja on löydetty Yhdysvalloista. == Nimi == Dryosaurus tarkoittaa "tammiliskoa". Dinosaurus sai nimensä sen suussa olleista tammenlehden muotoisista hampaista. == Koko ja ulkonäkö == Dryosauruksen pituus oli 2,4–4,3 metriä ja paino arviolta 75 kilogrammaa. Aikuisen Dryosauruksen maksimikokoa on vaikea arvioida, sillä kaikki tunnetut yksilöt näyttävät olleen kuollessaan keskenkasvuisia. Dryosaurus käveli kahdella jalalla. Sillä oli kevyt rakenne, pitkät jalat, pitkä kaula ja jäykkä häntä. Lisäksi Dryosauruksella oli nokka ja lehden muotoisia hampaita suun takaosassa. Molemmissa käsissä oli viisi sormea. Dryosauruksen jäänteiden tutkimus osoittaa, että kallo kävi läpi huomattavan muutoksen kasvaessaan. Tämän näkee siitä, että pienempien, nuorten yksilöiden silmät olivat kokoon suhteutettuna suuremmat kuin suuremmilla yksilöillä. Kun eläin kasvoi, kallo laajentui eteenpäin, mikä johti suuremman kuonon syntymiseen. == Nopeus == Koska Dryosauruksella ei tiedetä olleen suojaukseen soveltuneita ominaisuuksia, se luultavasti luotti nopeuteen ja ketteryyteen paetakseen saalistajia. Vahvoilla jaloillaan se juoksi nopeasti saalistajia karkuun. == Fossiililöydöt == Dryosauruksen fossiileja on löydetty Morrisonkerrostumasta, Yhdysvalloista. Ensimmäinen löytö tehtiin Wyomingissa. Dryosauruksesta löydettyihin fossiileihin lukeutuu useita, eri-ikäisiä yksilöitä. Dryosauruksesta on löydetty niin aikuisten kuin nuorten yksilöiden luurankoja ja kalloja. Eräs aikuisen yksilön kallo on maailman täydellisin ja parhaiten säilynyt dinosauruksen kallo. Hiekkasedimentit ovat sallineet Dryosauruksen jäänteiden säilyä loistavan yksityiskohtaisesti rikkoutumatta. Eräs Dryosauruksen luuranko on kaikkein täydellisin löytö läntisellä pallonpuoliskolla. == Ravinto == Dryosaurus oli kasvinsyöjä. Sillä oli suussa tammenlehden muotoisia hampaita, mikä on merkitty ominaispiirre sellaisilla kasvinsyöjädinosauruksilla, jotka ruokailivat rehevässä kasvillisuudessa. Dryosauruksella oli myös nokka, mitä se saattoi käyttää kasvien paloitteluun. Jotkut paleontologit ovat myös harkinneet poskien olemassaoloa, estämään ruuan putoaminen pois suusta. == Lähteet == Luokka:Iguanodontia
M/S Seagard

M/S Seagard () on suomalaisen Bore -varustamon omistuksessa oleva oleva ro-ro- rahtialus. Alus on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 438 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Seagard on rekisteröity Suomen lipun alle ja sen kotisatama on Maarianhamina. Nykyisin Seagardilla operoi Transfennica. Seagardin sisaraluksia ovat M/S Caroline Russ, M/S Elisabeth Russ, M/S Friedrich Russ, M/S Mistral, M/S Pauline Russ ja M/S Miranda. == Käyttöhistoria == 11\. kesäkuuta 1999 alus luovutettiin Bror Husell Chartering Ltd:n omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tämän jälkeen Transfennica aloitti liikennöinnin aluksella reitillä Hamina–Tilbury. Vuonna 2005 Rettig Groupiin kuuluva Bore osti Bror Husell Charteringin, jolloin myös Seagard siirtyi uuden omistajan haltuun. == Lähteet == == Aiheesta muualla == *Fakta om Fartyg – M/S Seagard Seagard Luokka:Bore
Toyama-ryū

Toyama-ryū on japanilainen iaidō- eli miekanveto-koulukunta, joka perustettiin japanilaisessa Toyaman sotilaskoulussa (Toyama Gakko) vuonna 1925 ja oli tarkoitettu Japanin armeijan ja laivaston upseerien miekkailutaitojen harjoittamiseen. Toyama-ryū poikkeaa muista iaidō-koulukunnista siten, että sen kaikki iai-katat tehdään seisaaltaan. Useimmissa muissa koulukunnissa monet katat aloitetaan perinteisistä polvi-istunta-asennoista (seiza tai tate hiza). Toyama-ryūn kuuluisin pääopettaja oli japanilainen sotilas ja budo- mestari Nakamura Taizaburo (1912 Yamagatan prefektuuri - 2003). Donn F. Draeger, Modern Bujutsu & Budo, vol. 3, Weatherhill 1974, sivu 65. ==Lähteet== === Kirjallisuuslähteet === * * * === Lähdeviittaukset === Luokka:Iaidō Luokka:Koryu bujutsu
World Geodetic System

World Geodetic System (WGS, suomeksi epävirallisesti Maailman geodeettinen järjestelmä) on geodesiassa ja paikannuksessa käytetty datumi. Viimeisin määritys on WGS84. Järjestelmää käytetään mm. Web-karttapalveluissa ja satelliittipaikannuslaitteissa. Lisäksi muun muassa Suomen hätäkeskus käyttää järjestelmää paikantaakseen soittajan, joka voi olla esimerkiksi palvelukoira tai pieni lapsi tai muu sellainen joka ei osaa kertoa sijaintiaan itse. Luokka: Paikannus Luokka: Geodesia
Unkarin parlamenttitalo

Unkarin parlamenttitalo () on Unkarin pääkaupungissa Budapestissa sijaitseva rakennus, jossa kokoontuu Unkarin parlamentti. Parlamenttitalo on Budapestin ja koko Unkarin tunnetuimpia rakennuksia. Se sijaitsee näkyvällä paikalla Kossuth Lajosin aukion laidalla, Tonavan itäisellä rannalla. == Historia == Budapest muodostettiin kolmesta kaupungista vuonna 1873, ja seitsemän vuotta myöhemmin Unkarin kansalliskokous päätti rakennuttaa uuden, edustuksellisen parlamenttirakennuksen edustamaan kansakunnan suvereniteettia. Rakennuksesta järjestettiin arkkitehtikilpailu, jonka voitti unkarilaisen Imre Steindlin ehdotus. Myös kahden muun kilpailijan ehdotukset toteutettiin ja rakennettiin Parlamenttitaloa vastapäätä, aukion toiselle puolelle. Toinen niistä toimii nykyään kansatieteellisenä museona ja toinen on Unkarin maatalousministeriön käytössä. Voittajaehdotuksen mukaisen parlamenttitalon rakennustyöt käynnistettiin vuonna 1885. Rakennus vihittiin Unkarin 1000-vuotisjuhlallisuuksien yhteydessä vuonna 1896, ja lopullisesti se valmistui vuonna 1904. == Rakennus == Parlamenttitalo rakennettiin Yhdistyneen kuningaskunnan Westminsterin palatsin tapaan uusgoottilaiseen tyyliin symmetrisin fasadein ja keskuskupolein. Rakennuksella on pituutta 268 metrin verran ja se on 123 metriä leveä. Sen interiööri sisältää kymmenen piha- aluetta, 13 hissiä, 27 porttia, 29 portaikkoa ja 691 huonetta joista yli 200 on toimistokäytössä. 96 metrin korkeudellaan parlamenttitalo on myös yksi Budapestin korkeimmista rakennuksista yhdessä Pyhän Tapanin tuomiokirkon kanssa. Rakennuksen pääjulkisivu on kohti Tonavaa, mutta virallinen pääsisäänkäynti leijonapatsaineen on Kossuth Lajosin aukiolta. Sisä- ja ulkopuolella on yhteensä 242 veistoskoristetta seinillä. Julkisivussa on myös Unkarin hallitsijoiden ja transylvanialaisten johtajien sekä kuuluisien sotilashenkilöiden patsaita. Ikkunoiden yläpuolella on puolestaan kuninkaiden ja herttuoiden vaakunoita. == Aiheesta muualla == * Tietoa parlamenttirakennuksesta Unkarin parlamentin sivuilla Luokka:Parlamenttitalot Luokka:Budapestin rakennukset ja rakennelmat Luokka:Seulonnan keskeiset artikkelit
Niilon oppivuodet

Niilon oppivuodet on Jaakko Pakkasvirran ohjaama suomalainen elokuva vuodelta 1971. Elokuvaa esitettiin toisen kerran pari viikkoa ensi-illan jälkeen ja sen jälkeen vuonna 2005 Sodankylän elokuvajuhlilla. Niilon oppivuodet on nuorisokuvaus opiskelijapojasta Niilosta. Elokuva on vahvan poliittinen puheenvuoro suomalaisen koululaitoksen porvarillisuudesta. Sitä tekemässä oli Taideteollisen korkeakoulun kamerataiteen laitoksen ja Teatterikoulun opiskelijoita. Pääosaa esittää Matti Poskiparta, ja pienissä sivuosissa nähdään muun muassa Juha Muje, Esa Pakarinen Junior, Marja Packalén, Leena Uotila, Tuire Salenius, Olavi Ahonen, Veikko Honkanen, Titta Karakorpi, Marja Korhonen, Topi Reinikka ja Elina Salo. Elokuva kuvattiin 16 millimetrin filmille. Elokuva ensiesitettiin televisiossa Yle TV1 -kanavalla tammikuussa 1972. Myöhemmin se on esitetty uusintana Yle Teemalla vuosina 2014 ja 2016. Alkuperäiseen elokuvaan sisältynyt kohtaus, jossa elokuvan henkilö Niilo itsetyydyttää ja haaveilee roomalaisisista orgioista leikattiin pois elokuvan ilmestyttyä. Kyseinen kohtaus esitettiin Yle Teemalla vuonna 2016 esitetyssä elokuvaversiossa ohjaajan luvalla. ==Lähteet== Luokka:Vuoden 1971 suomalaiset elokuvat Luokka:Suomalaiset draamaelokuvat Luokka:Yhteiskunnalliset elokuvat Luokka:Jaakko Pakkasvirran ohjaamat elokuvat
Brita

Brita tai Britta on Skandinaviassa ja Suomessa käytetty naisen etunimi. Brita on muunnos Birgitasta, joka puolestaan on versio englanninkielisissä maissa käytetystä nimestä Bridget. Bridget taas juontaa iirinkielisestä nimestä Brighid. Brighid merkitsee ylennettyä, ylistettyä (). Suomessa on 1900-luvun alusta vuoden 2019 loppuun mennessä rekisteröity 3 496 Brita- ja 1231 Britta- nimen saanutta henkilöä. ==Tunnettuja Britoja ja Brittoja== *Britta Bilac, o.s. Vörös (s. 1968), saksalais-slovenialainen korkeushyppääjä *Brita Blomberg, o.s. Johansson (s. 1941), suomalainen pikajuoksija ja pituushyppääjä *Brita Borg (1926–2010), ruotsalainen näyttelijä, laulaja ja revyy-taiteilija *Britta Byström (s. 1977), ruotsalainen säveltäjä *Britta Curl (s. 2000), yhdysvaltalainen jääkiekkoilija *Brita Flander (s. 1957), suomalainen muotoilija ja raviohjastaja *Brita Sidonia Gadd (1741–1810), suomalainen sanomalehtikirjailija *Brita Gustafson (1914–1996), suomenruotsalainen kirjailija *Britta Heidemann (s. 1982), saksalainen kalpamiekkailija ja olympiavoittaja *Brita Heikkilä (1925–2015), suomalainen kunnallispoliitikko, Vuoden kellokas 2012 *Britta Schall Holberg (1941–2022), tanskalainen poliitikko ja ministeri *Brita Kristerintytär Horn (k. 1580), sotapäällikkö Nils Boijen puoliso *Brita Högnäs-Sahlgren (s. 1938)], suomenruotsalainen toimittaja, kirjankustantaja ja kirjailija *Britta Johansson Norgren (s. 1983), ruotsalainen maastohiihtäjä *Brita Jokinen-Morris, suomalainen toimittaja ja tietokirjailija *Britta-Lisa Joutsen (1925–2021), suomalainen lasten- ja nuortenkirjailija *Brita Kekkonen, o.s. Fagerholm (1927–2013), suomalainen julkisuuden henkilö, suurlähettiläs Taneli Kekkosen puoliso *Brita Klemetintytär (1621–1700), suomalainen postimestari *Brita Koivunen, oik. Brita Einiö (1931–2014), suomalainen iskelmälaulaja *Britta Lejon (s. 1964), ruotsalainen poliitikko *Brita Lindberg (s. 1932), suomalainen koripalloilija *Britta Marakatt-Labba (s. 1951), ruotsinsaamelainen tekstiilitaiteilija, taidemaalari ja graafikko *Brita Olofsdotter (k. 1569), suomalainen Ruotsin ratsuväen naissotilas *Britta Oppelt (s. 1978), saksalainen soutaja *Brita Polttila (1920–2008), suomalainen runoilija *Britta Seeger (s. 1969), saksalainen yritysjohtaja *Brita Sigourney (s. 1990), yhdysvaltalainen freestylehiihtäjä *Britta Steffen (s. 1983), saksalainen uimari *Britta Thomsen (s. 1954), tanskalainen poliitikko ja europarlamentaarikko *Britta Wikström (1917–1979), suomalainen Miss Eurooppa 1937 *Brita Wrede (1894–1973), suomalainen toimittaja, lyhytelokuvaohjaaja ja kirjailija *Brita Åsbrink, ruotsalainen kirjailija ja Punaisen Ristin työntekijä *Brita Örö, Riitta Örö (1920–2005), suomalainen suurlähettiläs == Kuvitteellisia Britoja ja Brittoja == *Brita, Pirkko Hämäläisen roolihahmo televisiosarjassa Handu pumpulla *Brita Ekestubbe, Sirkka Sarin roolihahmo elokuvassa Sysmäläinen * Britta, päähenkilö Lisbeth Pahnken kirjasarjassa Britta ja Hopea == Nimen muita merkityksiä == * Brita, intialainen kansantanssi * M/S Brita Dan, tanskalainen vuonna 1964 uponnut moottorialus ==Lähteet== Luokka:Etunimet
Bjären niemimaa

Bjären niemimaa () on niemimaa Etelä-Ruotsissa, luoteisessa Skånessa. Suurin osa niemimaasta kuuluu Båstadin kuntaan. Niemimaan suotuisan ilmaston vuoksi alueella viljellään paljon uusia perunoita. Alueella sijaitsee myös runsaasti golfkenttiä. == Paikkakunnat niemimaalla == *Boarp *Båstad *Förslöv *Grevie *Hov *Killebäckstorp *Ranarp *Segelstorp *Skepparkroken *Torekov *Vejbystrand *Västra Karup *Ängelsbäck *Öllöv *Östra Karup Luokka:Båstadin kunta Luokka:Ängelholmin kunta
Helsingborgin sinfoniaorkesteri

Helsingborgin sinfoniaorkesteri eli HSO () on sinfoniaorkesteri Ruotsin Helsingborgissa. Se perustettiin vuonna 1912 ja on Ruotsin sinfoniaorkestereista vanhin. Orkesteri koostuu 55 soittajasta ja se pitää noin 75 konserttia vuosittain. Kotinäyttämönä toimii Helsingborgin konserttitalo.Om orkestern . Helsinborgs Konserthus. Viitattu 5.7.2016. Orkesteri on levyttänyt useita levyjä levymerkeillä Naxos ja Dacapo. Levyä Svenska klassiska favoriter on myyty yli 150 000 kappaletta. Suomalaiset Okko Kamu ja Hannu Lintu ovat toimineet orkesterin kapellimestareina. ==Lähteet== Luokka:Helsingborg Luokka:Ruotsalaiset sinfoniaorkesterit
Helsingborgin konserttitalo

Helsingborgin konserttitalo () on konserttitalo ruotsalaisessa Helsingborgin kaupungissa, Skånessa. Se on valmistunut vuonna 1932 ja sen suunnittelusta on vastannut ruotsalainen arkkitehti Sven Markelius. Konserttitalo toimii kotinäyttämönä Helsingborgin sinfoniaorkesterille. Rakennus edustaa funktionalismin tyylisuuntaa, vaikkakin Markeliuksen aivan ensimmäinen ehdotus edusti klassistista tyylisuuntaa. Talon konserttisaliin mahtuu noin tuhat henkeä.Om konserthuset . Viitattu 5.7.2016. ==Lähteet== == Aiheesta muualla == * Helsingborgin konserttitalo Luokka:Helsingborgin rakennukset ja rakennelmat Luokka:Ruotsin konserttitalot
Helsingborgin kaupunginteatteri

Helsingborgin kaupunginteatteri () on teatteri Helsingborgin kaupungissa, Ruotsin eteläisessä maakunnassa Skånessa. Teatterin nykyinen rakennus on valmistunut vuonna 1921. Sen tieltä purettiin vuonna 1877 valmistunut vanha teatteritalo. Teatteria ovat johtaneet muun muassa Ingmar Bergman (1944-46) ja Lars-Levi Læstadius (1945-50). == Aiheesta muualla == * Helsingborgin kaupunginteatterin viralliset sivut Luokka:Helsingborgin rakennukset ja rakennelmat Luokka:Ruotsin teatterit
Eddie Butler

Eddie Butler (, s. 2. lokakuuta 1971) on israelilainen laulaja. Hän edusti maataan Eurovision laulukilpailussa vuonna 1999 osana Eden-yhtyettä kappaleella Happy birthday, joka sijoittui viidenneksi.https://eurovisionworld.com/eurovision/1999/israel Hän edusti maataan uudelleen sooloartistina vuonna 2006 kappaleella ”Together We Are One”. Israel oli edellisvuoden neljännen sijan ansiosta suoraan finaalissa, jossa Butler sai vain neljä pistettä, jotka tulivat Ranskalta. Israel jäi 23. sijalle jättäen taakseen ainoastaan Maltan. ==Lähteet== Luokka:Israelilaiset laulajat Luokka:Israelin euroviisuedustajat Luokka:Vuoden 2006 euroviisuedustajat Luokka:Vuonna 1971 syntyneet Luokka:Elävät henkilöt
HH-Ferries

pienoiskuva|Mercandia VIII Helsingørissä. HH-Ferries on tanskalais- ruotsalainen varustamo, joka liikennöi Ruotsin Helsingborgin ja Tanskan Helsingørin välillä yli Juutinrauman. Yrityksen perusti tanskalainen Per Henriksen vuonna 1996. Nykyisin se on osa Stena-konsernia. HH-Ferries liikennöi Helsingborg-Helsingør -linjaa viidellä aluksella, Aurora, Tycho Brahe, Hamlet, Mercandia IV ja Mercandia VII. Lautat kulkevat viidentoista minuutin välein, ja matkustusaika on noin 20 minuuttia. Päivittäin linjaa käyttää noin 50 000 matkustajaa. == Lähteet == == Aiheesta muualla == * Viralliset Internet-sivut: ** ** ** Luokka:Helsingborgin kunta Luokka:Helsingør Luokka:Laivayhtiöt
I Do

I Do on Fabrizio Faniellon esittämä kappale, jolla hän edusti Maltaa vuoden 2006 Eurovision laulukilpailussa. Kappale oli suoraan finaalissa, ja esitettiin seitsemäntenä. Se sai vain yhden pisteen, Albanialta, ja jäi viimeiseksi eli sijalle 24. Kappale on tyypillinen europop-viisu, jossa on taustalla voimakas diskobiitti. Kappaleen alussa ja vähän muissakin kohdissa kuullaan pianon ääntä. Kappaleelle on tehty myös musiikkivideo. == Lähteet == Luokka:Vuoden 2006 euroviisuedustuskappaleet Luokka:Maltan euroviisuedustuskappaleet
Helsingørin tuomiokirkko

Helsingørin tuomiokirkko eli Pyhän Olavin kirkko () on kirkkorakennus Helsingørissä, Tanskan koillisessa Själlannissa. Vuonna 1559 valmistunut, mutta 1200-luvulta juuret omaava kirkko on Helsingørin hiippakunnan pääkirkko ja toiminut tuomiokirkkona hiippakunnan perustamisesta lähtien. ==Aiheesta muualla== * Kirkon kotisivut Luokka:Helsingør Luokka:Tanskan kirkot
Canon Digital IXUS 430

Canon Digital IXUS 430 on Canonin Digital IXUS-tuoteperheeseen kuuluva pieni digitaalikamera. Siinä on muun muassa neljän megapikselin CCD-kenno, DIGIC- prosessori ja iSAPS-tekniikka, 3x optinen zoomaus ja 9 pisteen AiAF- automaattitarkennus. Kamera tukee Compact Flash-muistikorttistandardia ja toimii ladattavalla NB-1LH-akulla. Se painaa ilman akkua ja muistikorttia noin 185 grammaa. == Tärkeimmät ominaisuudet == *4 megapikseliä *6 kuvausohjelmaa *3x zoom-objektiivi (36–108 mm) *9 pisteen AiAF-automaattitarkennus *DIGIC ja iSAPS *QVGA-videoleikkeet (max. 30 sekuntia) *1,5 tuuman nestekidenäyttö *Suomenkieliset käyttövalikot == Katso myös == *Canon *Canon Digital IXUS *Digitaalinen valokuvaus == Lähteet == *Canonin suomenkieliset sivut Luokka:Digitaaliset kamerat Digital IXUS 430
Darius McCrary

Darius Creston McCrary (s. 1. toukokuuta 1976 Walnut, Kalifornia) on yhdysvaltalainen näyttelijä. Hänet tunnetaan erityisesti televisiosarjasta Family Matters Eddie Winslow'n roolista. Jonka aikana hän sai kolme Young Artist -ehdokkuutta vuosina 1990, 1991 ja 1993. McCrary aloitti näyttelijä uransa 10-vuotiaana ja toimii nykyisin myös musiikin parissa tuottajana ja lauluntekijänä. ==Aiheesta muualla== * TV.com Luokka:Yhdysvaltalaiset lapsinäyttelijät Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Belphegor

Belphegor on Itävallassa vuonna 1993 perustettu blackened death metal -yhtye. Se toimi ennen nimellä Betrayer, mutta vaihtoi kuitenkin nimensä Belphegoriksi. Yhtye kuvaa itseään sanoilla "Supreme Death/Black Metal Art" ja käsittelee lyriikoissaan enemmälti uskontoja, satanismia ja gorea. Belphegor on Behemothin ohella yksi tunnetuimmista black/death yhtyeistä. Belphegoria voisi pitää alkuajoilta death metalina. Muutenkin ensimmäisillä albumeilla, etenkin The Last Supperilla meno vaikutti deathmetalmaiselta, kunnes enemmänkin antikristillisyys ja blackmetalmainen äänimaailma liittyivät mukaan myöhemmillä nauhoituksilla. ==Diskografia== * * * * * * * * * * * * === Demot/EP:t === * * * * ===Videotallenteet=== * ==Aiheesta muualla== *http://www.myspace.com/belphegor Bändin myspace sivut (englanniksi) *http://www.belphegor.at Bändin oma kotisivu (englanniksi) Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Itävaltalaiset black metal -yhtyeet Luokka:Itävaltalaiset blackened death metal -yhtyeet
Seán MacBride

Seán MacBride (26. tammikuuta 1904 Pariisi, Ranska - 15\. tammikuuta 1988 Dublin, Irlanti) oli arvostettu irlantilainen kansainvälinen poliitikko. Hän oli perustamassa tai mukana toiminnassa monissa kansainvälisissä järjestöissä, kuten Yhdistyneet kansakunnat, Euroopan neuvosto ja Amnesty International. Hän sai Nobelin rauhanpalkinnon vuonna 1974, American Medal for Justicen vuonna 1975, Leninin rauhanpalkinnon 1976 sekä UNESCOn hopeamitalin vuonna 1980. == Lähteet == Luokka:Irlannin ministerit Luokka:Nobelin rauhanpalkinnon saajat Luokka:Vuonna 1904 syntyneet Luokka:Vuonna 1988 kuolleet
Strösseli

Strösselit ovat useimmiten jälkiruokiin koristeena tai niiden rakenteen takia lisättäviä värjättyjä puikkomaisia suklaa- tai sokerirakeita. Strösseleitä lisätään tavallisesti kuorrutettuihin jälkiruokiin tai esimerkiksi jäätelöön, joiden pintaan rakeet tarttuvat helposti. Värillisiä strösseleitä valmistetaan yleensä sokerista, kasviöljystä ja elintarvikeväreistä. Strösseleitä voidaan tehdä myös esimerkiksi suklaasta, kaakaosta ja sokerista. Strösselit valmistetaan hieman pastan tapaan. Strösselimassa laitetaan pusertimeen, jonka jälkeen syntyvästä nauhasta leikataan halutun kokoisia paloja. Lopuksi strösseleihin lisätään vielä kuorrute. Varhaisimmat maininnat strösseleistä historiallisissa lähteissä ovat vasta 1920-luvulta. Kansas Cityssä toiminut Loose-Wiles Biscuit Company tuotti vuonna 1927 nimellä chocolate sprinkle cookies myytyä tuotetta. Tunnetummaksi strösselit teki Yhdysvalloissa kuitenkin venäläissyntyinen siirtolainen Samuel Born, joka oli vuonna 1923 perustanut Just Born Candy Company -nimisen yhtiön New Yorkissa. Yhtiö muutti sittemmin Bethlehemiin Pennsylvaniaan ja alkoi tuottaa vuonna 1932 puikkomaisia makeisia. Tuote tunnettiin aluksi nimellä chocolate grains ja myöhemmin nimellä jimmies. Alankomaalainen suklaatehtailija Gerard de Vries kehitti puolestaan vuonna 1936 strösseleitä valmistavan koneen, joita kutsuttiin nimellä hagelslag. == Katso myös == * Nonparelli == Lähteet == == Aiheesta muualla == Luokka:Jälkiruoat
Panzerbüchse 38

Panzerbüchse 38 (tunnetaan myös lyhenteellä PzB-38) oli Wehrmachtin toisessa maailmansodassa käyttämä rekyylipiippuinen lippaaton panssarintorjuntakivääri, jonka kehittäjä oli B. Brauer ja valmistaja Rheinmetall-Borsig. Puolan valtauksessa Panzerbüchse 38:a oli käytössä 62 kappaletta, jonka jälkeen se poistettiin käytöstä ja korvattiin Panzerbüchse 39:llä. Panzerbüchse 38:n hyviin puoliin kuului sen helppo kuljetus, kun taas huonoihin muun muassa aseen epäluotettavuus. == Historiaa == Panzerbüchse 38 ei ollut koskaan sitä käyttäneiden sotilaiden suosiossa. Ammus ei läpäissyt uusimpien panssarien panssarointia, ja turhautuneiden saksalaisten kerrotaan mielluummin hylänneen pst-kiväärinsä kuin käyttäneet niitä alkuperäiseen tarkoitukseen. Pst-miehet vihasivat Panzerbüchse 38:n rajua rekyyliä, jonka voima saattoi aiheuttaa ampujalle solisluun murtumia. == Teknisiä tietoja == *Valmistusaika: 1939-1940. Valmistusmäärä vain 1600 kappaletta. *Kaliiperi: 7,92x94. *Piipunpituus: 109 cm, kokonaispituus 162 cm. *Piipun paino: 6,1 kg, kokonaispaino 16,2 kg. *Lähtönopeus 1210 m/s. *Läpäisy: 30 mm 100 m, 25 mm 300 m. == Lähteet == * Saksalaisen jalkaväen panssarintorjuntaan käyttämät aseet II maailmansodassa Luokka:Rheinmetall Luokka:Panssarintorjuntakiväärit
M/S BlueWhite Eagle

M/S BlueWhite Eagle () oli Suomen pisin sisävesiristeily- ja reittiliikennealus, joka toimi Pielisellä ja itäisellä Saimaalla. Lokakuussa 2017 alus romutettiin Naantalissa Turun Korjaustelakalla. == Historia == Laiva rakennettiin Meyer Werftin telakalla Länsi-Saksassa, ja se valmistui vuonna 1960. Se liikennöi nimellä M/S Frisia III väliä Norddeich – Norderney vuosina 1960–1998. Se myytiin vuonna 2000 Saimaa Ferries Oy:lle Nurmekseen, ja se aloitti liikennöinnin nimellä M/S Koli III. Alus myytiin 12. heinäkuuta 2007 Pekka Sivosen omistamalle BlueWhite Resorts Oy:lle. Kaupan myötä laivan kotisatamaksi vaihtui Kuopio. Kuopion Roll Risteilyt vuokrasi aluksen kesäksi 2008 risteilyliikenteeseen välille Kuopio–Varkaus–Savonlinna–Lappeenranta. Toukokuussa 2009 yhtiöllä oli suunnitelmissa siirtää alus tilausristeily- ja ravintolalaivaksi Helsinkiin. Se kuitenkin oli Puumalan Sahanlahdessa kesän 2009 ja 2010 majoitustilana ja tapahtumapaikkana. Laiva oli noin kuuden vuoden ajan kiinni Rauhan vanhassa laivalaiturissa, Joutsenossa Holiday Club Saimaan alapuolella. Blue White Eagle tuotiin Rauhaan vuonna 2011, ja sen jälkeen se toimi tilapäisenä majoituspaikkana. Tänä aikana laiva oli oikeastaan autio, ja se joutui ilkivallan kohteeksi. Vuonna 2015 laiva sai uudeksi omistajaksi Niocon Oy:n. Alus valittiin Tekesin rahoittaman Ship recycling -tutkimushankeen pilottikohteeksi, jossa selvitetään romualusten kierrätysmahdollisuuksia Suomessa. Hankkeen tavoitteena on synnyttää Suomeen laivojen purkuteollisuus. BlueWhite Eagle siirrettiin Naantalin Luonnonmaalla sijaitsevalle Turun Korjaustelakalle, jonne se saapui 6. lokakuuta 2017. Aluksen romutus alkoi 10. lokakuuta. Meriaura Oy vastasi BlueWhite Eaglen hankinnasta ja siitä saatavan kierrätysmetallin edelleen toimittamisesta kierrätykseen. Delete Finland Oy purki aluksen ja toimitti jätejakeet jatkokäsittelyyn. Pesupalvelu Hans Langh Oy tyhjensi aluksen nestemäiset aineet. Aluksen purkaminen kesti pari viikkoa. Purkaminen aloitettiin laivan sisäpuolelta, jolloin kaikki irtaimisto, laitteet ja koneet irrotetaan. Sen jälkeen alus siirrettiin kuiva-altaaseen, jossa sitä purettiin keulasta perään. ==Lähteet== ==Aiheesta muualla== * Kuvaus M/S Frisia III:sta * Kuvaus M/S Koli III:sta BlueWhite Eagle
Abelisaurus

Abelisaurus (nimen merkitys: "Abelin lisko") oli teropodeihin kuulunut lihansyöjädinosaurus ja ensimmäinen tunnettu abelisauri. Se eli 83–78 miljoonaa vuotta sitten myöhäisliitukaudella Campania-vaiheella. == Fossiilit == Abelisauruksesta tunnetaan vain yksi fossiili: kallo, joka on vahingoittunut mittavasti oikealta puolelta. Tämä fossiili löydettiin Río Negron maakunnasta, Patagonian alueelta Argentiinasta. Kallo on yli 85 senttimetriä pitkä. Vaikka kallossa ei ole selkeitä merkkejä koristeellisuudesta, karkeat luuharjanteet silmien yläpuolella ja kuonon alaosassa ovat saattaneet toimia keratiinisten harjojen tukijoina. Keratiini ei kuitenkaan normaalisti fossiloidu, joten on mahdotonta sanoa minkä muotoisia harjat olivat, vai oliko niitä ollenkaan. Heinäkuussa 2016 keskisestä Boliviasta löydettiin lähes 1,2 metriä leveä jalanjälki. Se on noin 80 miljoonaa vuotta vanha, ja todennäköisesti Abelisauruksen tekemä. == Nimi == Abelisaurus tarkoittaa "Abelin liskoa". Nimi on annettu Cipollettin museon entisen johtajan, Roberto Abelin mukaan. Abel on myös paleontologi, joka löysi ensimmäisenä Abelisauruksen kallon. Lajinimi comahuensis viittaa Comahuen alueeseen Argentiinassa, josta fossiili löydettiin. Koko nimi Abelisaurus comahuensis tarkoittaa siis "Abelin liskoa Comahuesta". == Koko ja ulkonäkö == Abelisauruksen pituus oli arviolta 7–9 metriä, korkeus lonkan kohdalta kolme metriä ja paino 2,5 tonnia. Ulkoasultaan Abelisaurus oli oletettavasti samanlainen kuin muut abelisaurit: leveä ja lyhyt pää, erittäin syvä ja tylppä kuono, ranteita hieman enemmän kutistuneet lyhyet kyynärvarret, neljä tynkää sormea, vahva ja tanakka ruumis sekä suhteellisen lyhyet mutta vahvat jalat. Abelisauruksen koko kehon rekonstruktiot ovat perustuneet muihin abelisaureihin. Muiden abelisaurien tapaan Abelisauruksella saattoi olla poikkeuksellisen pienet ja alikehittyneet kädet verrattuna muihin teropodiryhmiin, jopa tyrannosaureihin. Abelisaurus käveli kahdella jalalla. == Katso myös == * Carnotaurus * Indosuchus * Tarascosaurus == Lähteet == Luokka:Abelisaurit
Alastair Duncan

Alastair Neil Duncan (s. 1958 Edinburgh, Skotlanti) on skotlantilainen näyttelijä, joka on pitkän televisiouransa aikana tehnyt myös äänirooleja animaatioihin, joista kenties tunnetuin on The Batmanissa. Hän on esiintynyt satunnaisesti joissakin Suomessa esitetyissä televisiosarjoissa, kuten Angel ja Buffy, vampyyrintappaja. == Lähteet == Luokka:Skotlantilaiset näyttelijät Luokka:Videopelien ääninäyttelijät Luokka:Vuonna 1958 syntyneet Luokka:Elävät henkilöt